Radio Čas

náhľad|Sídlo pobočky Radia Čas v Ostrave-Porube
**Radio Čas** je česká regionálna rozhlasová stanica, vysielajúca na Morave a v Sliezsku. Svojím signálom však pokrýva aj kraj Vysočina a Svitavsko. Majiteľom rádia bol ostravský podnikateľ a frontman kapely Citron Radim Pařízek. Súčasťou skupiny Rádia Čas je rockové *[[Radio Čas Rock]]* a zaniknuté *Rádio Dálnice*. Do roku 2022 išlo o stanicu, ktorá hrala prevažne časom preverené české a slovenské pesničky a známe zahraničné hity. Teraz vysiela predovšetkým súčasnú populárnu hudbu.

Radio Čas je možné počúvať cez klasické FM prijímače, v DVB-T2 Multiplexe 24, v DAB+ a na celom svete prostredníctvom internetového vysielania.

## História
Rádio Čas začalo vysielať 1.11.1998. Jeho zakladateľ - podnikateľ a hudobník Radim Pařízek získal licenciu po zaniknutom Ostravskom Rádiu Sprint a neskôr aj kmitočty po zaniknutom Rádiohrade. Na samom začiatku stanica vysielala veľmi špecifický program. Neoddeliteľnou súčasťou playlistu bolo country, western, rock, hudba 50. a 60 rokov a tiež hudobné špeciály – predvojnová hudba, swing alebo blues. Tieto hudobné špeciály časom z programu zmizli, ale jadro – oldies, česká hudba, country a rock zostalo.

V roku 2000 stanica prvýkrát usporiadala svoj koncert, ktorý pomenovala „*Megakoncert pro všechny bezva lidi*“, ktorý si poslucháči počas rokov veľmi obľúbili. Za celých 24. rokov ich existencie hostili mnoho osobností z českej i slovenskej hudobnej scény.

Pravidelnou akciou bola aj „*Pravá česká pouť*“, počas ktorej boli v niektorých sliezskych a moravských mestách atrakcie pre detí a dospelých.

V roku 2001 začalo tzv. odpájané vysielanie. Najprv pre Sliezsko, neskôr pre Valašsko. V roku 2003 bolo vybudované štúdio aj v Zlíne. 16. mája 2005 začalo odpájané vysielanie aj pre Olomouc a okolie. V januári 2009 začala na Brněnsku vysielať stanica *Radio Čas jižní Morava*, ktorá však hrala iný štýl a to hlavne country a folk. 25. mája 2011 začala vysielať čisto rocková verzia Radio Čas Rock. V rovnakom roku sa k Radiu Čas pridalo aj Radio Dyje. Stanica potom mierne upravila názov na *Radio Čas Dyje*.

Do roku 2021 mala stanica vlastné regionálne štúdiá. Regionálne mutácie sa líšili predovšetkým spravodajstvom z daného regiónu, reklamou a tiež moderátormi. V súčasnej dobe je na všetkých frekvenciách vysielaný rovnaký program z hlavného štúdia v Ostrave. Správy, počasie a informácie z dopravy sú teda spoločné pre celé pokryté územie.

Od 8. februára 2025 sú v prevádzke nové webové stránky. V auguste 2025 stanica vstúpila do celoplošného digitálneho DAB+ Multiplexu spoločnosti RTI, vďaka ktorému môže zvýšiť svoje pokrytie po celom Česku.

## Programy
* *Dobré ráno Moravo!* – ranná show Radima Soběslava Bednářa a Lenky Líškovej. 
* *MUSIC BOX Radia Čas* – predstavuje najnovšie zahraničné aj české hity.
* *Energiemi Podcast* – program o zdravom životnom štýle.
* *Filmový Backstage* – informácie zo sveta filmov a seriálov.
* *Ženy v čase* – dve generácie žien s rôznym pohľadom na svet.
* *Jezte s rozumem s Evou Rigler* – program o diéte a správnom stravovaní.
* *DANCE Party Radia Čas* – program bez moderátora, tvorí ho tanečná hudba v disco rytme. Vysiela sa každý piatok večer.
* *Okénko Moravskoslezského kraje* – tie najzaujímavejšie informácie o dianí v Moravskosliezskom kraji (kultúra, šport, doprava alebo politika). Moderuje Marcela Fabiánová
* *Hvězdná poselství* – horoskopy Milana Gelnara.
* *Hádej, kdo přijde na snídani!* – piatkové rozhovory s rôznymi hosťami, moderuje Radim Soběslav Bednář.

## Moderátori

* Radim Soběslav Bednář
* Petra Češková
* Tereza Puffer Chadrabová
* Miroslav Rešl
* Eva Rigler
* Sofia Michalopulu
* Aleš Šklubal
* Jiří Jekl
* Lenka Líšková
* Martin Rigler

### Moderátori správ

* Kristýna Kubánková
* Marek Prokop
* Jan Gavelčík
* Marcela Fabiánová

## Vysielacie frekvencie

### FM Pásmo
Radio Čas využíva viac ako tridsať analógových frekvencií na Morave, v Sliezsku, na Svitavsku a Jihlavsku.

### DAB+
Stanica od roku 2025 postupne spúšťa vysielanie vo formáte DAB+. V DAB+ teraz vysiela v režimu stereo a s dátovým tokom 96 kbp/s.

## Referencie

## Pozri aj
* Radio Čas Rock

## Externé odkazy
* – oficiálna stránka

## Zdroj

Kategória:České rozhlasové stanice
Kategória:Organizácie založené v 1998